ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
14 พ.ค. 2558

สรุปภาวะตลาดภาคเช้า : SET แกว่งแคบ – SET แกว่งแคบเนื่องด้วยขาดปัจจัยหนุน โดยกลุ่มพลังงานที่นำตลาดขึ้นเมื่อวาน เช้านี้โดนแรงขายทำกำไรเล็กน้อย ตามราคาน้ำมันดิบที่อ่อนตัวลงเมื่อคืน นอกนั้นยังไม่มีปัจจัยใหม่ๆ กำหนดทิศทางตลาด โดยมีหุ้นขนาดกลางและเล็ก เข้ามาสร้างสีสัน ตามประเด็นผลประกอบการ หรือ Story เฉพาะตัว ทั้งนี้ SET ปิดตลาดที่ 1489.25 จุด -6.70 จุด ด้วยมูลค่าซื้อขายที่ระดับ 1.7 หมื่นลบ. กลุ่มหลักแบงก์ และ พลังงานกดดันตลาด ปิดลบ -1.0% และ -0.8% ตามลำดับ ส่วน ICT หนุนตลาด ปิดบวก +0.8% ด้านตลาดภูมิภาคแกว่งแคบเช่นเดียวกัน
กลยุทธ์ที่แนะนำ :ช่วงบ่าย: คาดแกว่งแคบต่อในช่วง 1488-1500 จุด และยังต้องระวังถึงภาพการอ่อนตัว เนื่องจากตลาดดูขาดปัจจัยหนุน และขาดแรงซื้อเข้ามาในกลุ่มหลัก เว้นแต่ราคาน้ำมันดิบในช่วงบ่ายจะฟื้นตัวได้ จะเป็นปัจจัยหนุนกลุ่มพลังงานและดีต่อ SET ทั้งนี้ ด้านแนวโน้มราคา หากหลุดต่ำกว่า 1486 จุด จะเริ่มเป็นสัญญาณลบ กลยุทธ์ การเก็งกำไรให้ระวังต่ำกว่า 1486 จุด เป็นสัญญาณลดพอร์ต